Tartalom

# Jelentésnavigátor

A Jelentéstervező Jelentésnavigátor ablaka a Nézet - Jelentésnavigátor menüparancs segítségével nyitható meg.

A Jelentésnavigátor felfedi a jelentés szerkezetét. A Jelentésnavigátor függvények jelentésbe való beszúrására is használható.

Kattintson egy elemre a Jelentésnavigátorban. A megfelelő objektum vagy terület kijelölődik a Jelentéstervező nézetben. Kattintson jobb gombbal egy elemen a helyi menü megnyitásához.

## Függvények beírásához a jelentésbe

A Jelentésnavigátor helyi menüjében ugyanazokat a parancsokat találja, mint a Jelentéstervező nézetben, valamint további parancsokat új függvények létrehozásához és törléséhez.

A függvényeket az OpenFormula tervezet szintaxisának megfelelően lehet beírni.

Lásd a Base Wiki oldalát a függvény jelentésekben használatáról szóló súgóért.

### Az egyes ügyfelek összegének kiszámítása

1. Nyissa meg a Jelentésnavigátort.

2. Nyissa meg a Csoportok bejegyzést és a csoportot, ahol ki akarja számítani a költséget.

   A csoport rendelkezik egy Függvények albejegyzéssel.

3. Nyissa meg a helyi menüt (jobb kattintás) függvénybejegyzésen, és válassza az új függvény létrehozását.

   A tulajdonságböngészőben megjelenik a függvény.

4. Módosítsa a nevet például KltsSzámra, és a képletet a következőre: [KltsSzám] + [adja meg a költségoszlop nevét].

5. A kezdeti értékben adjon meg 0-t.

6. Most már beszúrhat egy szövegmezőt, és hozzákötheti a [KltsSzám] mezőhöz (az adatmezők listájában jelenik meg).

Előfordulhat, hogy a kezdeti értéket a mező értékére kell állítania: [mező].

Ha üres mezők találhatók a költségoszlopban, akkor használja a következő képletet az üres mezők tartalmának nullára való lecseréléséhez:

[KltsSzám] + HA(ÜRES([mező]);0;[mező])