Tartalom

# Oszlopok hozzárendelése

Az adatforrás-böngészőben lemásolhat egy táblát a tábla táblatárolóba húzásával. Ha a Tábla másolása párbeszédablak első oldalán bejelöli az Adatok csatolása jelölőnégyzetet, akkor az Oszlopok hozzárendelése párbeszédablak megnyílik második ablakként. A párbeszédablak segítségével leképezheti a forrástábla adatmezőinek tartalmát a céltábla különböző adatmezőire.

## Forrástábla

Felsorolja a forrástáblában található adatmezőket. A forrástáblából a céltáblába az adatmező neve előtti jelölőnégyzet bejelölésével lehet adatmezőket beilleszteni. A forrástábla adatmezőjének tartalmát a céltábla más adatmezőjéhez úgy rendelheti hozzá, hogy a forrástábla listájában az adatmezőre kattint, majd a felfelé vagy a lefelé mutató nyílra. Ha az összes forrásadatmezőt be akarja szúrni a céltáblába, akkor kattintson az Összes lehetőségre.

## Céltábla

Felsorolja a céltáblában található lehetséges adatmezőket. Csak a forrástábla listájában kiválasztott adatmezők kerülnek bele a céltáblába.

## fel

A kijelölt bejegyzést egy hellyel feljebb mozgatja a listában.

## le

A kijelölt bejegyzést egy hellyel lejjebb mozgatja a listában.

## minden

A lista összes adatmezőjét kijelöli.

## nincs

A lista összes jelölőnégyzetét törli.