Tartalom

# Formátumok hozzárendelése képlettel

A STYLE() függvényt a cellában már létező képlethez is hozzáadhatja. A CURRENT függvénnyel együtt használva például a cellákat azok értékétől függően színezheti ki. A =...+STYLE(HA(CURRENT()>3; "Piros"; "Zöld")) képlet a „Piros” cellastílust alkalmazza a cellára, ha az érték 3-nál nagyobb, ellenkező esetben a „Zöld” cellastílus kerül alkalmazásra.

Ha egy képletet a kijelölt terület valamennyi cellájára alkalmazni kíván, akkor azt a Keresés és csere párbeszédablak segítségével teheti meg.

1. Jelölje ki a kívánt cellákat.

2. Válassza a Szerkesztés - Keresés és csere lehetőséget.

3. A Keresés kifejezésnek adja meg a következőt: .*

   A „.*” egy reguláris kifejezés, amely az aktuális cella tartalmát jelöli.

4. Írja be a következő képletet a Csere mezőbe: =&+STYLE(HA(CURRENT()>3;"Piros";"Zöld"))

   A „&” szimbólum a Keresés mező aktuális tartalmát jelöli. A sornak egyenlőségjellel kell kezdődnie, hiszen képletről van szó. Feltételezzük, hogy a „Piros” és a „Zöld” cellastílusok már léteznek.

5. Jelölje meg a Reguláris kifejezés és a Csak az aktuális kijelölésben mezőket. Kattintson a Mindet keresi gombra.

   A kijelölésben szereplő tartalommal rendelkező összes cella kiemelésre került.

6. Kattintson a Mindet cseréli gombra.

Kapcsolódó témakörök

Feltételes formázás alkalmazása

Negatív számok kiemelése